KTC มอบส่วนลดเอาใจสมาชิกนักช้อป
KTC จับมือ สยามดิสคัฟเวอรี่ เดอะมอลล์ และบลูพอร์ต หัวหินเอาใจสมาชิกนักช้อป มอบส่วนลดเพิ่ม 20% ทุกวันศุกร์ – อาทิตย์ ตลอดเดือนสิงหาคม
18 ส.ค. 2560

บริษัท บัตรกรุงไทย จำกัด (มหาชน) หรือ KTC โดยนายณัฐสิทธิ์ สุนทราณู ผู้อำนวยการ– ธุรกิจบัตรเครดิต เดินหน้าสานต่อสิทธิประโยชน์ให้กับสมาชิกนักช้อปอย่างต่อเนื่อง ล่าสุดร่วมกับสองพันธมิตรรายใหญ่ บริษัท สยามพิวรรธน์รีเทล จำกัด โดย นายเกรียงไกร รุกขจันทรกุล รองกรรมการผู้จัดการ และ บริษัท เดอะมอลล์ กรุ๊ป จำกัด โดยนางสาวนงลักษณ์ โลหะมาณพ ผู้จัดการใหญ่การตลาด
เพียงสมาชิกใช้จ่ายผ่านบัตรเครดิตเคทีซีและใช้คะแนนสะสม KTC FOREVER REWARDS เท่ากับยอดใช้จ่ายต่อเซลส์สลิป แลกรับส่วนลดเพิ่ม 20% ทุกวันศุกร์ เสาร์ และอาทิตย์ ตลอดเดือนสิงหาคมนี้ โดยสมาชิกนักช้อปสามารถใช้คะแนนสะสมฯ แลกรับส่วนลดเพิ่มได้ที่ ศูนย์การค้าสยามดิสคัฟเวอรี่ ในโซน Open Space ตั้งแต่วันที่ 1 – 31 สิงหาคม 2560
และที่ห้างสรรพสินค้าเดอะมอลล์ทุกสาขา และ บลูพอร์ต หัวหิน ตั้งแต่วันที่ 7 – 31 สิงหาคม2560 ทั้งนี้สมาชิกบัตรเครดิตเคทีซีสามารถใช้คะแนนสะสมฯ แลกรับส่วนลดเพิ่มได้แบบไม่กำหนดยอดช้อปขั้นต่ำและไม่จำกัดยอดใช้คะแนนสะสมฯ แลกรับสูงสุดตลอดรายการ
 